# Europos Sąjungos L 65I/2019

| | ISSN 1977-0723 |
| --- | --- |
| Europos Sąjungos
  oficialusis leidinys | L 065I |
| | |
| Leidimas lietuvių kalba | Teisės aktai | 62 metai2019m. kovo 6d. |

ISSN 1977-0723

Europos Sąjungos

oficialusis leidinys

L 065I

Leidimas lietuvių kalba

Teisės aktai

62 metai2019m. kovo 6d.

---

| Turinys | | II   Ne teisėkūros procedūra priimami aktai | Puslapis |
| --- | --- | --- | --- |
| | | DARBO TVARKOS TAISYKLĖS IR PROCEDŪROS REGLAMENTAI |
| | | Europos investicijų bankas |
| | * | 2019 m. vasario 6 d. Europos investicijų banko sprendimas, kuriuo nustatomos Europos investicijų banko Generalinės inspekcijos Sukčiavimo tyrimų skyriaus ir Vyriausiojo atitikties užtikrinimo pareigūno biuro atliekamo asmens duomenų tvarkymo vidaus taisyklės, susijusios su informacijos teikimu duomenų subjektams ir tam tikrų jų teisių ribojimu | 1 |

Turinys

II   Ne teisėkūros procedūra priimami aktai

Puslapis

DARBO TVARKOS TAISYKLĖS IR PROCEDŪROS REGLAMENTAI

Europos investicijų bankas

*

2019 m. vasario 6 d. Europos investicijų banko sprendimas, kuriuo nustatomos Europos investicijų banko Generalinės inspekcijos Sukčiavimo tyrimų skyriaus ir Vyriausiojo atitikties užtikrinimo pareigūno biuro atliekamo asmens duomenų tvarkymo vidaus taisyklės, susijusios su informacijos teikimu duomenų subjektams ir tam tikrų jų teisių ribojimu

1

| LT | Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.
  Visų kitų aktų pavadinimai spausdinami ryškesniu šriftu ir prieš juos dedama žvaigždutė. |
| --- | --- |

LT

Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.

Visų kitų aktų pavadinimai spausdinami ryškesniu šriftu ir prieš juos dedama žvaigždutė.

---

II Ne teisėkūros procedūra priimami aktai

DARBO TVARKOS TAISYKLĖS IR PROCEDŪROS REGLAMENTAI

Europos investicijų bankas

| 2019 3 6 | LT | Europos Sąjungos oficialusis leidinys | LI 65/1 |
| --- | --- | --- | --- |

2019 3 6

LT

Europos Sąjungos oficialusis leidinys

LI 65/1

---

EUROPOS INVESTICIJŲ BANKO SPRENDIMAS

2019 m. vasario 6 d.

kuriuo nustatomos Europos investicijų banko Generalinės inspekcijos Sukčiavimo tyrimų skyriaus ir Vyriausiojo atitikties užtikrinimo pareigūno biuro atliekamo asmens duomenų tvarkymo vidaus taisyklės, susijusios su informacijos teikimu duomenų subjektams ir tam tikrų jų teisių ribojimu

EUROPOS INVESTICIJŲ BANKAS (EIB),

atsižvelgdamas į Sutartį dėl Europos Sąjungos veikimo, ypač į jos 309 straipsnį,

atsižvelgdamas į 2018 m. spalio 23 d. Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (1),

atsižvelgdamas į Europos duomenų apsaugos priežiūros pareigūno (2) nuomones,

kadangi:

| (1) | pagal EIB kovos su sukčiavimu politiką (3) ir EIB Sukčiavimo tyrimų skyriaus chartiją (4), EIB Generalinės inspekcijos Sukčiavimo tyrimų skyrius (GI STS) yra įgaliotas tirti įtarimus sukčiavimu, korupcija, slaptais susitarimais, turto prievartavimu, kliudymu atlikti tyrimą, pinigų plovimu ir terorizmo finansavimu (toliau – draudžiamas elgesys) vykdant bet kokią EIB veiklą. GI STS yra įgaliotas tirti i) EIB valdymo organų narių, darbuotojų ir konsultantų, ii) šalių, susijusių su EIB projektais, iii) šalių, susijusių su EIB viešaisiais pirkimais, ir iv) šalių, susijusių su EIB skolinimosi ir iždo operacijomis, veiksmus. Be to, GI STS įgaliojimas apima aktyvias sąžiningumo patikras didesnės rizikos srityse siekiant didinti EIB operacijų ir veiklos veiksmingumą ir našumą; |
| --- | --- |

(1)

pagal EIB kovos su sukčiavimu politiką (3) ir EIB Sukčiavimo tyrimų skyriaus chartiją (4), EIB Generalinės inspekcijos Sukčiavimo tyrimų skyrius (GI STS) yra įgaliotas tirti įtarimus sukčiavimu, korupcija, slaptais susitarimais, turto prievartavimu, kliudymu atlikti tyrimą, pinigų plovimu ir terorizmo finansavimu (toliau – draudžiamas elgesys) vykdant bet kokią EIB veiklą. GI STS yra įgaliotas tirti i) EIB valdymo organų narių, darbuotojų ir konsultantų, ii) šalių, susijusių su EIB projektais, iii) šalių, susijusių su EIB viešaisiais pirkimais, ir iv) šalių, susijusių su EIB skolinimosi ir iždo operacijomis, veiksmus. Be to, GI STS įgaliojimas apima aktyvias sąžiningumo patikras didesnės rizikos srityse siekiant didinti EIB operacijų ir veiklos veiksmingumą ir našumą;

| (2) | pagal EIB darbuotojų elgesio kodeksą (5) ir EIB informavimo apie pažeidimus politiką (6), su kartkartėmis padaromais pakeitimais ir papildymais, EIB personalo nariai privalo pranešti apie profesinių pareigų pažeidimus, pavyzdžiui, neteisėtą veiklą, draudžiamą elgesį ir (arba) EIB grupės taisyklių, politikos nuostatų ir gairių, įskaitant ir šį kodeksą, pažeidimus, priklausomai nuo pažeidimo pobūdžio, kompetentingoms tarnyboms, t. y. EIB Vyriausiojo atitikties užtikrinimo pareigūno biurui ir EIB Generalinei inspekcijai; |
| --- | --- |

(2)

pagal EIB darbuotojų elgesio kodeksą (5) ir EIB informavimo apie pažeidimus politiką (6), su kartkartėmis padaromais pakeitimais ir papildymais, EIB personalo nariai privalo pranešti apie profesinių pareigų pažeidimus, pavyzdžiui, neteisėtą veiklą, draudžiamą elgesį ir (arba) EIB grupės taisyklių, politikos nuostatų ir gairių, įskaitant ir šį kodeksą, pažeidimus, priklausomai nuo pažeidimo pobūdžio, kompetentingoms tarnyboms, t. y. EIB Vyriausiojo atitikties užtikrinimo pareigūno biurui ir EIB Generalinei inspekcijai;

| (3) | pagal Grupės vyriausiojo atitikties užtikrinimo pareigūno veiklos nuostatus ir Sąžiningumo politikos ir atitikties chartiją (7), Grupės vyriausiasis atitikties užtikrinimo pareigūnas privalo nustatyti, įvertinti, konsultuoti, vykdyti stebėseną ir informuoti apie EIB grupės atitikties riziką, t. y. apie teisinių ir priežiūros sankcijų, finansinių nuostolių ar EIB grupės nario reputacijos praradimo dėl visų taikomų įstatymų, taisyklių, darbuotojų elgesio kodekso ir gerosios praktikos standartų nesilaikymo riziką. Atsižvelgdamas į Grupės vyriausiojo atitikties užtikrinimo pareigūno veiklos nuostatus Grupės vyriausiasis atitikties užtikrinimo pareigūnas atlieka reikalingą administracinį tyrimą dėl personalo narių galimo EIB grupės elgesio kodekso pažeidimo. EIB grupės personalas privalo bendradarbiauti vykdant tokius administracinius tyrimus Grupės vyriausiojo atitikties užtikrinimo pareigūno nustatytu būdu; |
| --- | --- |

(3)

pagal Grupės vyriausiojo atitikties užtikrinimo pareigūno veiklos nuostatus ir Sąžiningumo politikos ir atitikties chartiją (7), Grupės vyriausiasis atitikties užtikrinimo pareigūnas privalo nustatyti, įvertinti, konsultuoti, vykdyti stebėseną ir informuoti apie EIB grupės atitikties riziką, t. y. apie teisinių ir priežiūros sankcijų, finansinių nuostolių ar EIB grupės nario reputacijos praradimo dėl visų taikomų įstatymų, taisyklių, darbuotojų elgesio kodekso ir gerosios praktikos standartų nesilaikymo riziką. Atsižvelgdamas į Grupės vyriausiojo atitikties užtikrinimo pareigūno veiklos nuostatus Grupės vyriausiasis atitikties užtikrinimo pareigūnas atlieka reikalingą administracinį tyrimą dėl personalo narių galimo EIB grupės elgesio kodekso pažeidimo. EIB grupės personalas privalo bendradarbiauti vykdant tokius administracinius tyrimus Grupės vyriausiojo atitikties užtikrinimo pareigūno nustatytu būdu;

| (4) | vykdydami savo funkcijas, GI STS ir Vyriausiojo atitikties užtikrinimo pareigūno biuras privalo paisyti fizinių asmenų teisių, susijusių su asmens duomenų tvarkymu, kaip pripažįstama Europos Sąjungos pagrindinių teisių chartijos 8 straipsnio 1 dalyje ir Sutarties dėl Europos Sąjungos veikimo 16 straipsnio 1 dalyje, taip pat tomis nuostatomis pagrįstuose teisės aktuose. Kartu GI STS ir Vyriausiojo atitikties užtikrinimo pareigūno biuras privalo laikytis griežtų konfidencialumo ir profesinės paslapties taisyklių, nurodytų EIB tarnybos nuostatuose ir EIB darbuotojų elgesio kodekse, ir užtikrinti susijusių asmenų ir liudininkų procedūrines teises, ypač susijusių asmenų teisę į tinkamą procesą ir nekaltumo prezumpciją; |
| --- | --- |

(4)

vykdydami savo funkcijas, GI STS ir Vyriausiojo atitikties užtikrinimo pareigūno biuras privalo paisyti fizinių asmenų teisių, susijusių su asmens duomenų tvarkymu, kaip pripažįstama Europos Sąjungos pagrindinių teisių chartijos 8 straipsnio 1 dalyje ir Sutarties dėl Europos Sąjungos veikimo 16 straipsnio 1 dalyje, taip pat tomis nuostatomis pagrįstuose teisės aktuose. Kartu GI STS ir Vyriausiojo atitikties užtikrinimo pareigūno biuras privalo laikytis griežtų konfidencialumo ir profesinės paslapties taisyklių, nurodytų EIB tarnybos nuostatuose ir EIB darbuotojų elgesio kodekse, ir užtikrinti susijusių asmenų ir liudininkų procedūrines teises, ypač susijusių asmenų teisę į tinkamą procesą ir nekaltumo prezumpciją;

| (5) | tam tikromis aplinkybėmis duomenų subjektų teises pagal Reglamentą (ES) 2018/1725 (toliau – reglamentas) būtina suderinti su atitinkamai GI STS ir Vyriausiojo atitikties užtikrinimo pareigūno biuro užduotimis, taip pat visapusiškai paisyti kitų duomenų subjektų pagrindinių teisių ir laisvių. Tuo tikslu pagal reglamento 25 straipsnį GI STS ir Vyriausiojo atitikties užtikrinimo pareigūno biuras turi galimybę pagal atitinkamus savo įgaliojimus apriboti 14–22, 35 ir 36 straipsnių, taip pat 4 straipsnio – tiek, kiek jo nuostatos atitinka to reglamento 14–22 straipsniuose nustatytas teises ir pareigas – taikymą. Tai padaryti galima tik priėmus vidaus taisykles, pagal kurias atitinkamas duomenų valdytojas gali apriboti duomenų subjektų teises pagal reglamento 25 straipsnį; |
| --- | --- |

(5)

tam tikromis aplinkybėmis duomenų subjektų teises pagal Reglamentą (ES) 2018/1725 (toliau – reglamentas) būtina suderinti su atitinkamai GI STS ir Vyriausiojo atitikties užtikrinimo pareigūno biuro užduotimis, taip pat visapusiškai paisyti kitų duomenų subjektų pagrindinių teisių ir laisvių. Tuo tikslu pagal reglamento 25 straipsnį GI STS ir Vyriausiojo atitikties užtikrinimo pareigūno biuras turi galimybę pagal atitinkamus savo įgaliojimus apriboti 14–22, 35 ir 36 straipsnių, taip pat 4 straipsnio – tiek, kiek jo nuostatos atitinka to reglamento 14–22 straipsniuose nustatytas teises ir pareigas – taikymą. Tai padaryti galima tik priėmus vidaus taisykles, pagal kurias atitinkamas duomenų valdytojas gali apriboti duomenų subjektų teises pagal reglamento 25 straipsnį;

| (6) | visoms duomenų tvarkymo operacijoms, kurias vykdo GI STS ir Vyriausiojo atitikties užtikrinimo pareigūno biuras per visą procesą, vykdydami savo įgaliojimus, įtvirtintus atitinkamai EIB sukčiavimo tyrimų politikoje, EIB Sukčiavimo tyrimų skyriaus chartijoje, Sąžiningumo politikos ir atitikties užtikrinimo chartijoje ir Grupės vyriausiojo atitikties užtikrinimo pareigūno veiklos nuostatuose. turėtų būti taikomos vidaus taisyklės; |
| --- | --- |

(6)

visoms duomenų tvarkymo operacijoms, kurias vykdo GI STS ir Vyriausiojo atitikties užtikrinimo pareigūno biuras per visą procesą, vykdydami savo įgaliojimus, įtvirtintus atitinkamai EIB sukčiavimo tyrimų politikoje, EIB Sukčiavimo tyrimų skyriaus chartijoje, Sąžiningumo politikos ir atitikties užtikrinimo chartijoje ir Grupės vyriausiojo atitikties užtikrinimo pareigūno veiklos nuostatuose. turėtų būti taikomos vidaus taisyklės;

| (7) | siekdamas laikytis reglamento 14, 15 ir 16 straipsnių, duomenų valdytojas turėtų skaidriai ir suprantamai informuoti visus fizinius asmenis apie savo veiklą, kurią vykdant tvarkomi jų asmens duomenys, ir jų teises, EIB interneto svetainėje ir EIB intranete skelbdamas duomenų apsaugos pranešimus, taip pat tinkamu būdu atskirai informuoti su tyrimu susijusius duomenų subjektus – susijusius asmenis, liudytojus ir informatorius; |
| --- | --- |

(7)

siekdamas laikytis reglamento 14, 15 ir 16 straipsnių, duomenų valdytojas turėtų skaidriai ir suprantamai informuoti visus fizinius asmenis apie savo veiklą, kurią vykdant tvarkomi jų asmens duomenys, ir jų teises, EIB interneto svetainėje ir EIB intranete skelbdamas duomenų apsaugos pranešimus, taip pat tinkamu būdu atskirai informuoti su tyrimu susijusius duomenų subjektus – susijusius asmenis, liudytojus ir informatorius;

| (8) | GI STS ir Vyriausiojo atitikties užtikrinimo pareigūno biurui gali reikėti pagrįsti duomenų tvarkymo operacijų, vykdomų pagal užduotis, nustatytas atitinkamai i) EIB kovos su sukčiavimu politikoje ir tyrimų procedūrose (8) GI STS atveju ir ii) Grupės vyriausiojo atitikties užtikrinimo pareigūno veiklos nuostatuose Vyriausiojo atitikties užtikrinimo pareigūno biuro atveju, apribojimus, nurodytus reglamento 25 straipsnyje; |
| --- | --- |

(8)

GI STS ir Vyriausiojo atitikties užtikrinimo pareigūno biurui gali reikėti pagrįsti duomenų tvarkymo operacijų, vykdomų pagal užduotis, nustatytas atitinkamai i) EIB kovos su sukčiavimu politikoje ir tyrimų procedūrose (8) GI STS atveju ir ii) Grupės vyriausiojo atitikties užtikrinimo pareigūno veiklos nuostatuose Vyriausiojo atitikties užtikrinimo pareigūno biuro atveju, apribojimus, nurodytus reglamento 25 straipsnyje;

| (9) | OLAF ir EIB palaiko ryšius pagal Europos kovos su sukčiavimu tarnybos ir Europos investicijų banko 2016 m. kovo 31 d. administracinį susitarimą; |
| --- | --- |

(9)

OLAF ir EIB palaiko ryšius pagal Europos kovos su sukčiavimu tarnybos ir Europos investicijų banko 2016 m. kovo 31 d. administracinį susitarimą;

| (10) | be to, siekiant palaikyti veiksmingą bendradarbiavimą, GI STS ir Vyriausiojo atitikties užtikrinimo pareigūno biurui gali prireikti apriboti duomenų subjektų teisių taikymą, kad būtų užtikrinta informacijos, apimančios asmens duomenis, gaunamus iš kitų EIB tarnybų ar kitų Sąjungos institucijų, organų, įstaigų ir agentūrų, valstybių narių ir trečiųjų valstybių kompetentingų institucijų ir tarptautinių organizacijų, apsauga. Tuo tikslu GI STS ir Vyriausiojo atitikties užtikrinimo pareigūno biuras turėtų konsultuotis su tomis kitomis EIB tarnybomis, institucijomis, organais, agentūromis, valdžios institucijomis ir tarptautinėmis organizacijomis dėl atitinkamo tų apribojimų taikymo pagrindo, būtinumo ir proporcingumo; |
| --- | --- |

(10)

be to, siekiant palaikyti veiksmingą bendradarbiavimą, GI STS ir Vyriausiojo atitikties užtikrinimo pareigūno biurui gali prireikti apriboti duomenų subjektų teisių taikymą, kad būtų užtikrinta informacijos, apimančios asmens duomenis, gaunamus iš kitų EIB tarnybų ar kitų Sąjungos institucijų, organų, įstaigų ir agentūrų, valstybių narių ir trečiųjų valstybių kompetentingų institucijų ir tarptautinių organizacijų, apsauga. Tuo tikslu GI STS ir Vyriausiojo atitikties užtikrinimo pareigūno biuras turėtų konsultuotis su tomis kitomis EIB tarnybomis, institucijomis, organais, agentūromis, valdžios institucijomis ir tarptautinėmis organizacijomis dėl atitinkamo tų apribojimų taikymo pagrindo, būtinumo ir proporcingumo;

| (11) | GI STS ir Vyriausiojo atitikties užtikrinimo pareigūno biuras visus apribojimus turėtų taikyti skaidriai ir registruoti kiekvieną apribojimų taikymo atvejį atitinkamoje registracijos sistemoje; |
| --- | --- |

(11)

GI STS ir Vyriausiojo atitikties užtikrinimo pareigūno biuras visus apribojimus turėtų taikyti skaidriai ir registruoti kiekvieną apribojimų taikymo atvejį atitinkamoje registracijos sistemoje;

| (12) | remdamiesi reglamento 25 straipsnio 8 dalimi, duomenų valdytojai gali atidėti informacijos apie apribojimo taikymo priežastis pateikimą duomenų subjektui arba atsisakyti ją pateikti, jei ją pateikus būtų kaip nors trukdoma pasiekti apribojimo tikslą, ypač jeigu taikant 16 ir 35 straipsniuose numatytą teisių apribojimą, apie šį apribojimą pranešus būtų trukdoma pasiekti jo tikslą. Siekdamas užtikrinti, kad duomenų subjekto teisė būti informuotam pagal Reglamento (ES) 2018/1725 16 ir 35 straipsnius būtų apribota tik tol, kol neišnyksta informacijos apie apribojimą pateikimo atidėjimo priežastys, atitinkamas duomenų valdytojas turėtų reguliariai peržiūrėti savo poziciją; |
| --- | --- |

(12)

remdamiesi reglamento 25 straipsnio 8 dalimi, duomenų valdytojai gali atidėti informacijos apie apribojimo taikymo priežastis pateikimą duomenų subjektui arba atsisakyti ją pateikti, jei ją pateikus būtų kaip nors trukdoma pasiekti apribojimo tikslą, ypač jeigu taikant 16 ir 35 straipsniuose numatytą teisių apribojimą, apie šį apribojimą pranešus būtų trukdoma pasiekti jo tikslą. Siekdamas užtikrinti, kad duomenų subjekto teisė būti informuotam pagal Reglamento (ES) 2018/1725 16 ir 35 straipsnius būtų apribota tik tol, kol neišnyksta informacijos apie apribojimą pateikimo atidėjimo priežastys, atitinkamas duomenų valdytojas turėtų reguliariai peržiūrėti savo poziciją;

| (13) | jeigu taikomas kitų duomenų subjektų teisių apribojimas, duomenų valdytojas turėtų vertinti kiekvieną atvejį atskirai ir nuspręsti, ar pranešus apie tą apribojimą būtų trukdoma pasiekti jo tikslą; |
| --- | --- |

(13)

jeigu taikomas kitų duomenų subjektų teisių apribojimas, duomenų valdytojas turėtų vertinti kiekvieną atvejį atskirai ir nuspręsti, ar pranešus apie tą apribojimą būtų trukdoma pasiekti jo tikslą;

| (14) | EIB pagal Europos Parlamento ir Tarybos reglamento (EB) Nr. 45/2001 (9) 24 straipsnį paskyrė savo duomenų apsaugos pareigūną (DAP); |
| --- | --- |

(14)

EIB pagal Europos Parlamento ir Tarybos reglamento (EB) Nr. 45/2001 (9) 24 straipsnį paskyrė savo duomenų apsaugos pareigūną (DAP);

| (15) | DAP gali atlikti nepriklausomą apribojimų taikymo peržiūrą, kad būtų užtikrintas sprendimo laikymasis, |
| --- | --- |

(15)

DAP gali atlikti nepriklausomą apribojimų taikymo peržiūrą, kad būtų užtikrintas sprendimo laikymasis,

PRIĖMĖ ŠĮ SPRENDIMĄ:

I SKYRIUS

GENERALINĖS INSPEKCIJOS SUKČIAVIMO TYRIMŲ SKYRIUS

1 straipsnis

Dalykas ir taikymo sritis

1.   Šiame skyriuje nustatomos taisyklės, kurių turi laikytis atitinkamas duomenų valdytojas, kaip apibrėžta sprendimo 2 straipsnio 1 dalyje, informuodamas duomenų subjektus apie jų duomenų tvarkymą pagal Reglamento (ES) 2018/1725 14, 15 ir 16 straipsnius.

Jame taip pat nustatomos sąlygos, kuriomis atitinkamas duomenų valdytojas gali pagal reglamento 25 straipsnį apriboti to reglamento 14–22, 35 ir 36 straipsnių, taip pat 4 straipsnio taikymą.

2.   Šiame skyriuje aptariamas GI STS atliekamas asmens duomenų tvarkymas, kurio tikslas yra veikla, vykdoma įgyvendinant užduotis, nustatytas EIB kovos su sukčiavimu politikoje ir EIB Sukčiavimo tyrimų skyriaus chartijoje, arba kuris yra su šia veikla susijęs.

3.   Vykdydamas savo įgaliojimus GI STS tvarko kelių rūšių asmens duomenis, visų pirma tapatybės, kontaktinius, profesinės veiklos ir dalyvavimo byloje.

2 straipsnis

Duomenų valdytojo ir apsaugos priemonių specifikacija

1.   Tvarkymo operacijų duomenų valdytojas yra GI STS vadovas.

2.   Asmens duomenys saugomi saugioje elektroninėje ir fizinėje aplinkoje, apsaugotoje nuo neteisėtos prieigos ar duomenų perdavimo asmenims, kuriems nebūtina žinoti tos informacijos.

3.   Tvarkomi asmens duomenys saugomi nuo penkerių iki dešimties metų nuo tyrimo pabaigos. Duomenys, susiję su nepagrįstais atvejais, saugomi ne ilgiau kaip penkerius metus.

4.   Ilgesnis saugojimo laikas negu nurodytas pirmiau taikomas išskirtiniais, tinkamai pagrįstais atvejais, jeigu DAP sutinka.

3 straipsnis

Taikomos išimtys ir apribojimai

1.   Tais atvejais, kai GI STS vykdo savo pareigas, susijusias su duomenų subjektų teisėmis pagal reglamentą, jis įvertina, ar taikoma kuri nors iš tame reglamente nustatytų išimčių.

2.   Pagal šio sprendimo 4–7 straipsnius GI STS gali apriboti Reglamento 14–22, 35 ir 36 straipsnių, taip pat 4 straipsnyje nustatyto skaidrumo principo – tiek, kiek jo nuostatos atitinka Reglamento 14–22 straipsniuose nustatytas teises ir pareigas – taikymą, jei tų teisių ir pareigų įgyvendinimas keltų grėsmę GI STS tyrimo veiklos tikslui, be kita ko, dėl to, kad būtų atskleistos tyrimo priemonės ir metodai, arba darytų neigiamą poveikį kitų duomenų subjektų teisėms ir laisvėms.

3.   Pagal šio sprendimo 4–7 straipsnius GI STS gali toliau nurodytomis aplinkybėmis apriboti šio straipsnio 2 dalyje nurodytas teises ir pareigas, susijusias su asmens duomenimis, kurie gauti iš kitų EIB tarnybų arba kitų Europos Sąjungos institucijų, įstaigų, organų ir agentūrų, valstybių narių ar trečiųjų valstybių kompetentingų institucijų arba tarptautinių organizacijų:

| a) | tais atvejais, kai kitos EIB tarnybos, OLAF arba kitos Europos Sąjungos institucijos, organai, agentūros ir įstaigos galėtų apriboti tų teisių ir pareigų įgyvendinimą remdamosi kitais reglamento 25 straipsnyje nurodytais aktais arba pagal to reglamento IX skyrių; |
| --- | --- |

a)

tais atvejais, kai kitos EIB tarnybos, OLAF arba kitos Europos Sąjungos institucijos, organai, agentūros ir įstaigos galėtų apriboti tų teisių ir pareigų įgyvendinimą remdamosi kitais reglamento 25 straipsnyje nurodytais aktais arba pagal to reglamento IX skyrių;

| b) | tais atvejais, kai valstybių narių kompetentingos institucijos galėtų apriboti tų teisių ir pareigų įgyvendinimą remdamosi Europos Parlamento ir Tarybos reglamento (ES) 2016/679 (10) 23 straipsnyje nurodytais aktais arba pagal nacionalines priemones, kuriomis į nacionalinę teisę perkeliama Europos Parlamento ir Tarybos direktyvos (ES) 2016/680 (11) 13 straipsnio 3 dalis, 15 straipsnio 3 dalis arba 16 straipsnio 3 dalis; |
| --- | --- |

b)

tais atvejais, kai valstybių narių kompetentingos institucijos galėtų apriboti tų teisių ir pareigų įgyvendinimą remdamosi Europos Parlamento ir Tarybos reglamento (ES) 2016/679 (10) 23 straipsnyje nurodytais aktais arba pagal nacionalines priemones, kuriomis į nacionalinę teisę perkeliama Europos Parlamento ir Tarybos direktyvos (ES) 2016/680 (11) 13 straipsnio 3 dalis, 15 straipsnio 3 dalis arba 16 straipsnio 3 dalis;

| c) | tais atvejais, kai tų teisių ir pareigų įgyvendinimas galėtų kelti grėsmę GI STS bendradarbiavimui su trečiosiomis valstybėmis ir tarptautinėmis organizacijomis jam vykdant savo užduotis. |
| --- | --- |

c)

tais atvejais, kai tų teisių ir pareigų įgyvendinimas galėtų kelti grėsmę GI STS bendradarbiavimui su trečiosiomis valstybėmis ir tarptautinėmis organizacijomis jam vykdant savo užduotis.

Prieš taikydamas apribojimus pirmos pastraipos a ir b punktuose nurodytomis aplinkybėmis, GI STS konsultuojasi su atitinkamomis EIB tarnybomis, OLAF, Europos Sąjungos institucijomis, įstaigomis, organais, agentūromis arba valstybių narių kompetentingomis institucijomis, išskyrus atvejus, kai jam aišku, kad apribojimo taikymas yra numatytas viename iš tuose punktuose nurodytų aktų.

Pirmos pastraipos c punktas netaikomas tais atvejais, kai duomenų subjektų interesai arba pagrindinės teisės ir laisvės yra viršesnės už Europos Sąjungos interesą bendradarbiauti su trečiosiomis valstybėmis arba tarptautinėmis organizacijomis.

4 straipsnis

Informacijos teikimas duomenų subjektams

1.   GI STS skelbia EIB interneto svetainėje duomenų apsaugos pranešimą, kuriuo visi duomenų subjektai informuojami apie jo veiklą, kurią vykdant tvarkomi jų asmens duomenys.

2.   GI STS atskirai informuoja visus duomenų subjektus, kuriuos jis laiko susijusiais asmenimis, liudytojais arba informatoriais, kaip apibrėžta dokumente „Kovos su sukčiavimu politika ir tyrimo procedūros“.

3.   Tais atvejais, kai GI STS visiškai ar iš dalies apriboja informacijos teikimą 2 dalyje nurodytiems duomenų subjektams, jis užfiksuoja apribojimo taikymo priežastis, įskaitant apribojimo taikymo būtinumo ir proporcingumo vertinimą.

Tuo tikslu įraše nurodoma, kaip pateikus informaciją kiltų pavojus GI STS tyrimo veiklos tikslui arba pagal 3 straipsnio 3 dalį taikomiems apribojimams arba būtų daromas neigiamas poveikis kitų duomenų subjektų teisėms ir laisvėms.

Įrašas ir atitinkamais atvejais dokumentai, kuriais grindžiamos pagrindinės faktinės ir teisinės aplinkybės, užregistruojami. Europos duomenų apsaugos priežiūros pareigūno prašymu jie pateikiami jam susipažinti.

4.   3 dalyje nurodytas apribojimas taikomas tol, kol neišnyksta jo taikymą pagrindžiančios priežastys.

Jei apribojimo priežastys išnyksta, GI STS pateikia duomenų subjektui atitinkamą informaciją ir nurodo apribojimo priežastis. Kartu GI STS informuoja duomenų subjektą apie galimybę bet kuriuo metu pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui.

GI STS peržiūri apribojimo taikymą kas šešis mėnesius nuo jo nustatymo ir baigdamas atitinkamą tyrimą. Vėliau duomenų valdytojas kasmet įvertina, ar reikia apribojimą taikyti toliau.

5 straipsnis

Duomenų subjekto teisė susipažinti su duomenimis

1.   Tuo atveju, jei duomenų subjektai pagal reglamento 17 straipsnį prašo leisti susipažinti su savo asmens duomenimis, kurie buvo tvarkomi nagrinėjant vieną ar daugiau konkrečių bylų, arba su konkrečia duomenų tvarkymo operacija, vertindamas prašymą GI STS atsižvelgia tik į tuos asmens duomenis.

2.   Kai GI STS visiškai ar iš dalies apriboja reglamento 17 straipsnyje nurodytą duomenų subjekto teisę susipažinti su duomenimis, jis imasi šių veiksmų:

| a) | atsakyme į prašymą informuoja atitinkamą duomenų subjektą apie taikomą apribojimą ir pagrindines jo taikymo priežastis, taip pat apie galimybę pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui; |
| --- | --- |

a)

atsakyme į prašymą informuoja atitinkamą duomenų subjektą apie taikomą apribojimą ir pagrindines jo taikymo priežastis, taip pat apie galimybę pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui;

| b) | registruoja apribojimo priežastis, įskaitant jo būtinumo ir proporcingumo vertinimą; tuo tikslu įraše nurodoma, kaip suteikus informaciją kiltų pavojus GI STS tyrimo veiklos tikslui arba pagal 3 straipsnio 3 dalį taikomiems apribojimams arba būtų daromas neigiamas poveikis kitų duomenų subjektų teisėms ir laisvėms. |
| --- | --- |

b)

registruoja apribojimo priežastis, įskaitant jo būtinumo ir proporcingumo vertinimą; tuo tikslu įraše nurodoma, kaip suteikus informaciją kiltų pavojus GI STS tyrimo veiklos tikslui arba pagal 3 straipsnio 3 dalį taikomiems apribojimams arba būtų daromas neigiamas poveikis kitų duomenų subjektų teisėms ir laisvėms.

a punkte nurodytos informacijos pateikimas gali būti atidėtas, ji gali būti nepateikiama arba gali būti atsisakyta ją pateikti, kaip nurodyta reglamento 25 straipsnio 8 dalyje.

3.   Įrašas, nurodytas 2 dalies pirmos pastraipos b punkte, ir atitinkamais atvejais dokumentai, kuriais grindžiamos pagrindinės faktinės ir teisinės aplinkybės, užregistruojami. Europos duomenų apsaugos priežiūros pareigūno prašymu jie pateikiami jam susipažinti. Taikoma Reglamento (ES) 2018/1725 25 straipsnio 7 dalis.

6 straipsnis

Teisė reikalauti ištaisyti asmens duomenis, juos ištrinti ir apriboti jų tvarkymą

Kai GI STS visiškai ar iš dalies apriboja Reglamento (ES) 2018/1725 18 straipsnyje, 19 straipsnio 1 dalyje ir 20 straipsnio 1 dalyje nurodytos teisės reikalauti ištaisyti asmens duomenis, juos ištrinti ir apriboti jų tvarkymą taikymą, jis imasi šio sprendimo 5 straipsnio 2 dalyje nustatytų veiksmų ir pagal šio sprendimo 5 straipsnio 3 dalį užregistruoja įrašą.

7 straipsnis

Pranešimas duomenų subjektui apie asmens duomenų saugumo pažeidimą

Tais atvejais, kai GI STS apriboja pranešimą duomenų subjektui apie asmens duomenų saugumo pažeidimus, kaip nurodyta reglamento 35 straipsnyje, jis pagal šio sprendimo 4 straipsnio 3 dalį užfiksuoja ir užregistruoja apribojimo taikymo priežastis. Taikoma šio sprendimo 4 straipsnio 4 dalis.

8 straipsnis

Duomenų apsaugos pareigūno peržiūra

GI STS nedelsdamas informuoja DAP, kai apriboja duomenų subjekto teisių taikymą pagal šį sprendimą, ir suteikia galimybę susipažinti su įrašu ir apribojimo būtinumo ir proporcingumo vertinimu.

DAP gali prašyti raštu GI STS peržiūrėti apribojimų taikymą. GI STS raštu informuoja DAP apie prašytos peržiūros išvadas.

II SKYRIUS

EIB GRUPĖS VYRIAUSIOJO ATITIKTIES UŽTIKRINIMO PAREIGŪNO BIURAS

9 straipsnis

Dalykas ir taikymo sritis

1.   Šiame skyriuje nustatomos taisyklės, kurių turi laikytis Vyriausiojo atitikties užtikrinimo pareigūno biuras, informuodamas duomenų subjektus apie jų duomenų tvarkymą pagal Reglamento (ES) 2018/1725 14, 15 ir 16 straipsnius.

Jame taip pat nustatomos sąlygos, kuriomis Vyriausiojo atitikties užtikrinimo pareigūno biuras gali pagal Reglamento (ES) 2018/1725 25 straipsnį apriboti to reglamento 14–22, 35 ir 36 straipsnių, taip pat 4 straipsnio taikymą.

2.   Šiame skyriuje aptariamas Vyriausiojo atitikties užtikrinimo pareigūno biuro vykdomas asmens duomenų tvarkymas, kurio tikslas yra veikla, vykdoma įgyvendinant užduotis, nustatytas Grupės vyriausiojo atitikties užtikrinimo pareigūno veiklos nuostatuose, Sąžiningumo politikos ir atitikties užtikrinimo chartijoje ir kitose vidaus taisyklėse bei politikos nuostatose, arba kuris yra su šia veikla susijęs.

3.   Vykdydamas savo veiklą, Vyriausiojo atitikties užtikrinimo pareigūno biuras tvarko kelių rūšių asmens duomenis, visų pirma tapatybės, kontaktinius, profesinės veiklos ir dalyvavimo byloje.

10 straipsnis

Duomenų valdytojo ir apsaugos priemonių specifikacija

1.   Grupės vyriausiasis atitikties užtikrinimo pareigūnas veikia kaip atitinkamas duomenų valdytojas.

2.   Asmens duomenys saugomi saugioje elektroninėje ir fizinėje aplinkoje, apsaugotoje nuo neteisėtos prieigos ar duomenų perdavimo asmenims, kuriems nebūtina žinoti tos informacijos.

3.   Vyriausiojo atitikties užtikrinimo pareigūno biuro tvarkomi asmens duomenys saugomi ne mažiau kaip šešis mėnesius nuo to laiko, kai byla atmetama, ir iki penkerių metų nuo administracinio tyrimo pabaigos.

4.   Ilgesnis saugojimo laikas negu nurodytas pirmiau taikomas išskirtiniais, tinkamai pagrįstais atvejais, jeigu DAP sutinka.

11 straipsnis

Taikomos išimtys ir apribojimai

1.   Tais atvejais, kai Vyriausiojo atitikties užtikrinimo pareigūno biuras vykdo savo funkcijas, susijusias su duomenų subjektų teisėmis pagal Reglamentą (ES) 2018/1725, jis įvertina, ar taikoma kuri nors iš tame reglamente nustatytų išimčių.

2.   Pagal šio sprendimo 12–15 straipsnius Vyriausiojo atitikties užtikrinimo pareigūno biuras gali apriboti Reglamento (ES) 2018/1725 14–22, 35 ir 36 straipsnių, taip pat 4 straipsnio – tiek, kiek jo nuostatos atitinka Reglamento (ES) 2018/1725 14–22 straipsniuose nustatytas teises ir pareigas – taikymą, kai tų teisių ir pareigų įgyvendinimas keltų grėsmę Vyriausiojo atitikties užtikrinimo pareigūno biuro administracinio tyrimo ir kitos veiklos tikslui, be kita ko, dėl to, kad būtų atskleistos administracinio tyrimo priemonės ir metodai, arba darytų neigiamą poveikį kitų duomenų subjektų teisėms ir laisvėms.

3.   Pagal šio sprendimo 12–15 straipsnius Vyriausiojo atitikties užtikrinimo pareigūno biuras gali toliau nurodytomis aplinkybėmis apriboti šio straipsnio 2 dalyje nurodytas teises ir pareigas, susijusias su asmens duomenimis, kurie gauti iš EIB tarnybų, Europos Sąjungos institucijų, įstaigų, organų ir agentūrų, valstybių narių ar trečiųjų valstybių kompetentingų institucijų arba tarptautinių organizacijų:

| a) | tais atvejais, kai EIB tarnybos, Europos Sąjungos institucijos, organai, agentūros ir įstaigos galėtų apriboti tų teisių ir pareigų įgyvendinimą remdamiesi kitais Reglamento (ES) 2018/1725 25 straipsnyje nurodytais aktais arba pagal to reglamento IX skyrių; |
| --- | --- |

a)

tais atvejais, kai EIB tarnybos, Europos Sąjungos institucijos, organai, agentūros ir įstaigos galėtų apriboti tų teisių ir pareigų įgyvendinimą remdamiesi kitais Reglamento (ES) 2018/1725 25 straipsnyje nurodytais aktais arba pagal to reglamento IX skyrių;

| b) | tais atvejais, kai valstybių narių kompetentingos institucijos galėtų apriboti tų teisių ir pareigų įgyvendinimą remdamosi reglamento (ES) 2016/679 23 straipsnyje nurodytais aktais arba pagal nacionalines priemones, kuriomis į nacionalinę teisę perkeliama direktyvos (ES) 2016/680 13 straipsnio 3 dalis, 15 straipsnio 3 dalis arba 16 straipsnio 3 dalis; |
| --- | --- |

b)

tais atvejais, kai valstybių narių kompetentingos institucijos galėtų apriboti tų teisių ir pareigų įgyvendinimą remdamosi reglamento (ES) 2016/679 23 straipsnyje nurodytais aktais arba pagal nacionalines priemones, kuriomis į nacionalinę teisę perkeliama direktyvos (ES) 2016/680 13 straipsnio 3 dalis, 15 straipsnio 3 dalis arba 16 straipsnio 3 dalis;

| c) | tais atvejais, kai tų teisių ir pareigų įgyvendinimas galėtų kelti grėsmę Vyriausiojo atitikties užtikrinimo pareigūno biuro bendradarbiavimui su trečiosiomis valstybėmis arba tarptautinėmis organizacijomis jam vykdant savo užduotis. |
| --- | --- |

c)

tais atvejais, kai tų teisių ir pareigų įgyvendinimas galėtų kelti grėsmę Vyriausiojo atitikties užtikrinimo pareigūno biuro bendradarbiavimui su trečiosiomis valstybėmis arba tarptautinėmis organizacijomis jam vykdant savo užduotis.

Prieš taikydamas apribojimus pirmos pastraipos a ir b punktuose nurodytomis aplinkybėmis, Vyriausiojo atitikties užtikrinimo pareigūno biuras konsultuojasi su atitinkamomis EIB tarnybomis, Europos Sąjungos institucijomis, organais, agentūromis ir įstaigomis arba valstybių narių kompetentingomis institucijomis, išskyrus atvejus, kai jam yra aišku, kad apribojimo taikymas yra numatytas viename iš tuose punktuose nurodytų aktų.

Pirmos pastraipos c punktas netaikomas tais atvejais, kai duomenų subjektų interesai arba pagrindinės teisės ir laisvės yra viršesnės už Europos Sąjungos interesą bendradarbiauti su trečiosiomis valstybėmis arba tarptautinėmis organizacijomis.

12 straipsnis

Informacijos teikimas duomenų subjektams

1.   Vyriausiojo atitikties užtikrinimo pareigūno biuras EIB intranete skelbia duomenų apsaugos pranešimą, kuriuo visi duomenų subjektai informuojami apie jo veiklą, kurią vykdant tvarkomi jų asmens duomenys.

2.   Vyriausiojo atitikties užtikrinimo pareigūno biuras informuoja individualiai visus duomenų subjektus, kuriuos laiko suinteresuotais asmenimis, liudininkais ir informantais.

3.   Tais atvejais, kai Vyriausiojo atitikties užtikrinimo pareigūno biuras visiškai ar iš dalies apriboja informacijos teikimą 2 dalyje nurodytiems duomenų subjektams, jis užfiksuoja apribojimo taikymo priežastis, įskaitant reikalingumo taikyti apribojimą ir jo taikymo proporcingumo vertinimą.

Tuo tikslu įraše nurodoma, kaip pateikus informaciją kiltų pavojus Vyriausiojo atitikties užtikrinimo pareigūno biuro administracinio tyrimo ar kitos veiklos tikslui arba pagal 11 straipsnio 3 dalį taikomiems apribojimams arba būtų daromas neigiamas poveikis kitų duomenų subjektų teisėms ir laisvėms.

Įrašas ir atitinkamais atvejais dokumentai, kuriais grindžiamos pagrindinės faktinės ir teisinės aplinkybės, užregistruojami. Europos duomenų apsaugos priežiūros pareigūno prašymu jie pateikiami jam susipažinti.

4.   3 dalyje nurodytas apribojimas taikomas tol, kol neišnyksta jo taikymą pagrindžiančios priežastys.

Jei apribojimo priežastys išnyksta, Vyriausiojo atitikties užtikrinimo pareigūno biuras pateikia duomenų subjektui atitinkamą informaciją ir nurodo apribojimo priežastis. Kartu Vyriausiojo atitikties užtikrinimo pareigūno biuras informuoja duomenų subjektą apie galimybę bet kuriuo metu pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui.

Vyriausiojo atitikties užtikrinimo pareigūno biuras peržiūri apribojimo taikymą kas šešis mėnesius nuo jo nustatymo ir baigdamas atitinkamą administracinį tyrimą. Vėliau duomenų valdytojas kasmet įvertina, ar reikia apribojimą taikyti toliau.

13 straipsnis

Duomenų subjekto teisė susipažinti su duomenimis

1.   Tuo atveju, jei duomenų subjektai pagal Reglamento (ES) 2018/1725 17 straipsnį prašo leisti susipažinti su savo asmens duomenimis, kurie buvo tvarkomi nagrinėjant vieną ar daugiau konkrečių bylų, arba su konkrečia duomenų tvarkymo operacija, vertindamas prašymą Vyriausiojo atitikties užtikrinimo pareigūno biuras atsižvelgia tik į tuos asmens duomenis.

2.   Kai Vyriausiojo atitikties užtikrinimo pareigūno biuras visiškai ar iš dalies apriboja Reglamento (ES) 2018/1725 17 straipsnyje nurodytą duomenų subjekto teisę susipažinti su duomenimis, jis imasi šių veiksmų:

| a) | atsakyme į prašymą informuoja atitinkamą duomenų subjektą apie taikomą apribojimą ir pagrindines jo taikymo priežastis, taip pat apie galimybę pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui; |
| --- | --- |

a)

atsakyme į prašymą informuoja atitinkamą duomenų subjektą apie taikomą apribojimą ir pagrindines jo taikymo priežastis, taip pat apie galimybę pateikti skundą Europos duomenų apsaugos priežiūros pareigūnui arba teismine tvarka apskųsti sprendimą Europos Sąjungos Teisingumo Teismui;

| b) | registruoja apribojimo priežastis, įskaitant jo būtinumo ir proporcingumo vertinimą; tuo tikslu įraše nurodoma, kaip suteikus galimybę susipažinti su asmens duomenimis kiltų pavojus Vyriausiojo atitikties užtikrinimo pareigūno biuro administracinio tyrimo ar kitos veiklos tikslui arba pagal 11 straipsnio 3 dalį taikomiems apribojimams arba būtų daromas neigiamas poveikis kitų duomenų subjektų teisėms ir laisvėms. |
| --- | --- |

b)

registruoja apribojimo priežastis, įskaitant jo būtinumo ir proporcingumo vertinimą; tuo tikslu įraše nurodoma, kaip suteikus galimybę susipažinti su asmens duomenimis kiltų pavojus Vyriausiojo atitikties užtikrinimo pareigūno biuro administracinio tyrimo ar kitos veiklos tikslui arba pagal 11 straipsnio 3 dalį taikomiems apribojimams arba būtų daromas neigiamas poveikis kitų duomenų subjektų teisėms ir laisvėms.

a punkte nurodytos informacijos pateikimas gali būti atidėtas, ji gali būti nepateikiama arba gali būti atsisakyta ją pateikti, kaip nurodyta Reglamento (ES) 2018/1725 25 straipsnio 8 dalyje.

3.   Įrašas, nurodytas b punkto 2 dalies pirmoje pastraipoje, ir atitinkamais atvejais dokumentai, kuriais grindžiamos pagrindinės faktinės ir teisinės aplinkybės, užregistruojami. Europos duomenų apsaugos priežiūros pareigūno prašymu jie pateikiami jam susipažinti. Taikoma Reglamento (ES) 2018/1725 25 straipsnio 7 dalis.

14 straipsnis

Teisė reikalauti ištaisyti asmens duomenis, juos ištrinti ir apriboti jų tvarkymą

Kai Vyriausiojo atitikties užtikrinimo pareigūno biuras visiškai ar iš dalies apriboja Reglamento (ES) 2018/1725 18 straipsnyje, 19 straipsnio 1 dalyje ir 20 straipsnio 1 dalyje nurodytos teisės reikalauti ištaisyti asmens duomenis, juos ištrinti ir teisės apriboti jų tvarkymą taikymą, jis imasi šio sprendimo 13 straipsnio 2 dalyje nustatytų veiksmų ir pagal šio sprendimo 13 straipsnio 3 dalį užregistruoja įrašą.

15 straipsnis

Pranešimas duomenų subjektui apie asmens duomenų saugumo pažeidimą

Tais atvejais, kai Vyriausiojo atitikties užtikrinimo pareigūno biuras apriboja pranešimą duomenų subjektui apie asmens duomenų saugumo pažeidimus, kaip nurodyta Reglamento (ES) 2018/1725 35 straipsnyje, jis pagal šio sprendimo 12 straipsnio 3 dalį užfiksuoja ir užregistruoja apribojimo taikymo priežastis. Taikoma šio sprendimo 12 straipsnio 4 dalis.

16 straipsnis

Duomenų apsaugos pareigūno peržiūra

Vyriausiojo atitikties užtikrinimo pareigūno biuras nedelsdamas informuoja DAP, kai apriboja duomenų subjekto teisių taikymą pagal šį sprendimą, ir suteikia galimybę susipažinti su įrašu ir apribojimo reikalingumo ir proporcingumo vertinimu.

DAP gali teikti prašymą raštu, kad duomenų valdytojas peržiūrėtų apribojimų taikymą. Vyriausiojo atitikties užtikrinimo pareigūno biuras raštu informuoja DAP apie prašytos peržiūros išvadas.

III SKYRIUS

GALUTINĖS NUOSTATOS

17 straipsnis

Įsigaliojimas

Šį sprendimą patvirtino EIB direktorių valdyba 2019 m. vasario 6 d. dieną; jis pradeda galioti jo paskelbimo EIB interneto svetainėje dieną.

Priimta Liuksemburge 2019 m. vasario 6 d.

---

(1)  
  OL L 295, 2018 11 21, p. 39.

1

(2)  Apie asmens duomenų tvarkymą atliekant GI STS tyrimus ir Vyriausiojo atitikties užtikrinimo pareigūno biuro administracines patikras pranešta Europos duomenų apsaugos priežiūros pareigūnui.

2

(3)  https://www.eib.org/attachments/strategies/anti_fraud_policy_20130917_en.pdf

3

(4)  http://www.eib.org/attachments/general/fraud_investigatons_charter_2017_en.pdf

4

(5)  http://www.eib.org/en/infocentre/publications/all/staff-code-of-conduct.htm

5

(6)  http://www.eib.org/en/infocentre/publications/all/eib-s-whistleblowing-policy.htm

6

(7)  http://www.eib.org/en/infocentre/publications/all/integrity-policy-and-compliance-charter.htm

7

(8)  http://www.eib.org/en/infocentre/publications/all/anti-fraud-procedures.htm

8

(9)  
  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

9

(10)  
  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva (EB) 95/46/EB (Bendrasis duomenų apsaugos reglamentas) (OL L 119, 2016 5 4, p. 1).

10

(11)  
  2016 m. balandžio 27 d. Europos Parlamento ir Tarybos direktyva (ES) 2016/680 dėl fizinių asmenų apsaugos kompetentingoms institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo persekiojimo už jas arba bausmių vykdymo tikslais ir dėl laisvo tokių duomenų judėjimo, ir kuriuo panaikinamas Tarybos pamatinis sprendimas 2008/977/TVR (OL L 119, 2016 5 4, p. 89).

11

---